Tervetuloa tutustumaan suun terveyden, välinehuollon ja kuntoutuksen uusiin tiloihin keskussairaalan A-siivessä to 14.11. klo 15–18

Etelä-Karjalan keskussairaalan A-siipeen kesällä muuttaneet suun terveydenhuolto, välinehuolto ja kuntoutus kutsuvat kaikki kiinnostuneet tutustumaan toimintaansa ja uusiin tiloihinsa. Avoimet ovet järjestetään torstaina 14.11.2024 klo 15–18. Ohjatut opastuskierrokset lähtevät keskussairaalan pääaulasta.

Etelä-Karjalan keskussairaalan A-siiven valituissa kerroksissa pidetään kaikille kiinnostuneille avoimet ovet torstaina 14.11.2024. A-siivestä avataan tällöin ohjatusti tutustuttavaksi viiden kerroksen ja kolmen toiminnon tiloja. Yleisö pääsee tutustumaan suun terveyden, välinehuollon ja kuntoutuksen toimintaan ja uusiin tiloihin. Opastajat ja asiantuntijat kertovat myös toiminnasta ja vastaavat kysymyksiin. Kuntoutuksen tiloissa on myös mahdollista kokeilla muutamia laitteita. OLKA-toiminnan vapaaehtoisia on mukana tapahtumassa.

Toivotamme kaikki lämpimästi tervetulleiksi!

Etelä-Karjalan keskussairaalan A-siiven avoimet ovet
suun terveyden, välinehuollon ja kuntoutuksen tiloissa
torstaina 14.11.2024 klo 15–18
Opastetut kierrokset lähtevät keskussairaalan ala-aulasta,
Valto Käkelän katu 1, 53100 Lappeenranta

Etelä-Karjalan keskussairaalan A-siipi

Suun terveydenhuolto toimii kerroksissa 2, 3 ja 5 (A2, A3 ja A5).

Välinehuolto toimii kerroksessa 6 (A6).

Kuntoutuksella on käytössään kolme kerrosta eli kerrokset 7, 9 ja 10 (A7, A9 ja A10).

Kiirevastaanottotoiminta aloitti toimintansa 6.11. A-siiven 8. kerroksessa (A8).

A-siipi on valmistunut 1955 ja se on keskussairaalan vanhin osa. Myös A-tornina tunnetun A-siiven peruskorjaus aloitettiin 2022. Uudet tilat otettiin käyttöön kesällä 2024.

Lisätietoja:

Kuntoutus:
Virpi Aralinna, palvelupäällikkö, puh. 044 791 5525, virpi.aralinna@ekhva.fi, median yhteydenotot maanantaina 11.11.2024 ja tiistaina 12.11.2024

Suun terveys:
Atte Antikainen, ylihammaslääkäri, puh. 040 194 4099, atte.antikainen@ekhva.fi, median yhteydenotot tiistaina 12.11.2024 klo 8–11.30

Välinehuolto:
Ellimaija Kilpinen, toimintayksikön esihenkilö, puh. 044 791 5576, ellimaija.kilpinen@ekhva.fi
Juha Kasurinen, operatiivisen toiminnan ylilääkäri, puh. 040 651 3705, juha.kasurinen@ekhva.fi

Kuvia uusista suun terveydenhuollon, välinehuollon ja kuntoutuksen käytössä olevista A-siiven tiloista

Suun terveys

Suun terveys

Välinehuolto

Välinehuolto

Välinehuolto

Kuntoutus

Kuntoutus